Aveyron
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Aveyron er et departement i sørlige Frankrike, i regionen Occitanie. Det strekker seg over et område på 8736 km2 og 279 206 innbyggere (2017).
Viktigste byer er hovedstaden Rodez og Millau. Aveyron er et fjelland og omfatter mye av Causses, et platå bygd opp av kalk og krystallinske bergarter. Platået, med høyder på 750–1200 meter over havet, er gjennomskåret av elvene Lot, Aveyron og Tarn som har gravd dype daler. På platået feavl, i dalene dyrking av frukt og vin. Roquefort er kjent for sin ost. Det er kullgruver og brytning av jernmalm nær Décazeville. Les mer i Store norske leksikon Frankrike Frankrikes geografi Regioner og departementer i Frankrike